Une fois me dictes ouy
# Une fois me dictes ouy

Une fois me dictes ouy, En foy de noble et gentil femme ; Je vous certifie, ma Dame, Qu’oncques ne fuz tant resjouy.

Veuillez le donc dire selon Que vous estes benigne et doulche, Car ce doulx mot n’est pas si long Qu’il vous face mal en la bouche.

Soyez seure, si j’en jouy, Que ma lealle et craintive ame Gardera trop mieulx que nul ame Vostre honneur. Avez-vous ouy ? Une fois me dictes ouy.

